30. 12. 88 De Europæiske Fællesskabers Tidende Nr. C 335/5 
II 
(Forberedende retsakter) 
KOMMISSIONEN 
Forslag til Rådets direktiv om fri adgang til miljøoplysninger 
KOM(88) 484 endelig udg. 
(Forelagt af Kommissionen den 31. oktober 1988) 
(88/C 335/04) 
RÅDET FOR DE EUROPÆISKE FÆLLESSKABER FIAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel DOS, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I principperne og målsætningerne i De Europæiske 
Fællesskabers handlingsprogrammer på miljøområdet fra 
1973 ('), 1977 (2) og 1983(3), og særlig handlingspro­
grammet fra 1987 (4) understreges det, »at der er behov 
for at gøre hele processen for udarbejdelse og anvendelse 
af regler mere gennemskuelig, navnlig hvor det drejer sig 
om at informere offentligheden«, og der henstilles til, at 
der »findes måder hvorpå offentlighedens adgang til de 
oplysninger, miljømyndighederne ligger inde med, kan 
forbedres«; 
Rådet for De Europæiske Fællesskaber og repræsentan­
terne for medlemsstaternes regeringer, forsamlet i Rådet, 
erklærede i deres resolution af 19. oktober 1987 om 
videreførelse og gennemførelse af en politik og et hand­
lingsprogram for De Europæiske Fællesskaber på miljø­
området (1987—1992) (5), at det under overholdelse af 
Fællesskabets og medlemsstaternes respektive kompe­
tencer var vigtigt at koncentrere fællesskabsaktionen om 
visse højt prioriterede områder, heriblandt forbedring af 
adgangen til miljøoplysninger; 
C) EFT nr. C 112 af 20. 12. 1973. 
(2) EFT nr. C 139 af 13. 6. 1977. 
(3) EFT nr. C 46 af 17. 2. 1983. 
(4) EFT nr. C 70 af 18. 3. 1987. 
(5) EFT nr. C 289 af 29. 10. 1987. Europa-Parlamentet har i sin udtalelse om De Europæ­
iske Fællesskabers fjerde handlingsprogram på miljøom­
rådet (6) ligeledes fremhævet det nødvendige i at gøre det 
muligt for alle borgere at få adgang til miljøoplysninger 
gennem en specifik fællesskabslovgivning; 
myndighederne råder over en stor mængde miljøoplys­
ninger, der er indsamlet eller udarbejdet i kraft af deres 
lovlige beføjelser; 
fri adgang til miljøoplysninger hos myndighederne skal 
gøre det muligt at udbygge borgernes deltagelse i 
kontrollen af forureningen og i forebyggelse af miljø­
skader, og den vil således effektivt kunne bidrage til at 
virkeliggøre målsætningerne for Fællesskabets indsats på 
miljøområdet i overensstemmelse med EØF-Traktatens 
artikel BOR, stk. 2; 
en indsats i hver af de enkelte medlemsstater kan ikke på 
hensigtsmæssig vis fjerne hindringerne for adgangen til 
miljøoplysninger hos myndighederne, navnlig ikke i 
tilfælde af grænseoverskridende forurening, og følgelig 
forekommer en fællesskabsforanstaltning nødvendig i 
overensstemmelse med EØF-Traktatens artikel 130R, 
stk. 4; 
de talrige forskelle mellem de i medlemsstaterne 
gældende lovgivninger med hensyn til den frie adgang til 
myndighedernes miljøoplysninger kan forårsage ulige 
konkurrencevilkår; 
de forpligtelser, der flyder af dette direktiv, må ikke 
afstedkomme nogen ny administration eller økonomisk 
belastning for virksomhederne; 
hovedformålet med fællesskabsforanstaltningen skal være 
at garantere fri adgang overalt i Fællesskabet til de 
oplysninger, som myndighederne ligger inde med om 
miljøsituationen, forurenende eller eventuelt miljøska­
delig virksomhed og trufne eller påtænkte foranstalt­
ninger til beskyttelse af miljøet eller udbedring af 
skaden; 
(6) EFT nr. C 156 af 15. 6. 1987. 
Nr. C 335/6 De Europæiske Fællesskabers Tidende 30. 12. 88 
offentligheden skal have adgang til ikke blot oplysninger 
i dokumenter, men også til automatiserede edb-baser og 
visuelle fortegnelser, som myndighederne råder over; 
der skal sikres fri adgang til oplysninger, selv for så vidt 
angår sådanne, som andre personer meddeler forvalt­
ningen, når denne retmæssigt havde krav på, at de 
pågældende oplysninger blev meddelt, eller den selv 
kunne indhente dem, og den må ikke være begrænset til 
kun de personer, der kan godtgøre at have en retlig 
interesse; 
ved at indføre en bestemmelse om alle såvel fysiske som 
juridiske personers adgang til myndighedernes miljøop­
lysninger udelukkes enhver forskelsbehandling på 
grundlag af fysiske personers nationalitet eller bopæl 
eller for juridiske personers vedkommende den lov, efter 
hvilken de er stiftet, eller midtpunktet for deres erhvervs­
mæssige virksomhed, og således fjerne hindringerne for 
fri adgang til miljøoplysninger i tilfælde af grænseover­
skridende forurening; 
afgørelser om afslag på begæring om aktindsigt med 
hensyn til miljøoplysninger hos myndighederne skal 
begrundes og meddeles skriftligt, og ansøgeren skal i alle 
tilfælde have mulighed for at påklage sådanne afgørelser; 
for at kunne beskytte medlemsstaters, virksomheders og 
privatpersoners væsentlige interesser må der gøres en 
række undtagelser for adgangen til miljøoplysninger hos 
myndighederne; 
aktiv offentliggørelse skal spille en vigtig rolle i den 
overordnede strategi for formidling af miljøoplysninger, 
og det forekommer følgelig nødvendigt at gøre offentlig­
gørelse af nationale beretninger om miljøsituationen 
obligatorisk og at fastsætte en mindre hyppighed herfor 
samt at harmonisere indholdet heraf i store linjer — 
UDSTEDT FØLGENDE DIREKTIV: 
Artikel 1 
I overensstemmelse med dette direktivs bestemmelser 
sikres der overalt i Fællesskabet fri adgang til miljøoplys­
ninger, som myndighederne ligger inde med, samt 
formidling heraf. 
Artikel 2 
I dette direktiv forstås ved: 
a) Miljøoplysninger: alle oplysninger af faktisk eller juri­
disk art om: — vandområders, luftens, jordens, faunaens, floraens 
og naturområdernes tilstand samt ændringer heri 
— offentlige og private projekter og former for virk­
somhed, der måtte beskadige miljøet eller bringe 
menneskers, dyrs eller planters sundhed i fare, 
navnlig for så vidt angår emission, udledning eller 
frigivelse af stoffer, levende organismer eller 
energi til vandet, luften eller jorden samt fremstil­
ling og anvendelse af farlige produkter eller 
stoffer 
— foranstaltninger til bevarelse, beskyttelse og 
forbedring af kvaliteten af vand, luft, jord, fauna, 
flora og naturområder såvel som foranstaltninger 
til at forebygge og udbedre skader, der måtte 
opstå. 
b) Oplysninger, som myndighederne ligger inde med: alle 
de oplysninger som organer, omfattet af dette afsnits 
litra c), har indsamlet eller udarbejdet, og som er 
indeholdt i: 
— dokumenter, såsom rapporter, undersøgelser, 
udtalelser og afgørelser, med undtagelse af doku­
menter, der ikke foreligger i endelig form 
— edb-baser 
— visuelle fortegnelser. 
De omfatter ligeledes oplysninger, som andre 
personer har meddelt, når det organ, der har 
modtaget oplysningerne, ifølge dets beføjelser selv 
havde ret til at indhente dem eller kræve, at de blev 
meddelt. 
c) Myndigheder: statsforvaltningerne samt alle offentlige 
organer og organer, underlagt statstilsyn, med befø­
jelser på nationalt, regionalt eller lokalt plan. 
Organer med juridicielle eller lovgivningsmæssige 
opgaver omfattes ikke af ovenstående definition. 
Artikel 3 
Alle fysiske og juridiske personer har, uden at skulle 
godtgøre nogen retlig interesse, adgang til de miljøoplys­
ninger, som myndighederne ligger inde med. 
Artikel 4 
1. Adgangen til oplysningerne i de dokumenter, der er 
omhandlet i artikel 2, litra b), første led, sker ved 
skriftlig begæring og efter ansøgerens valg enten ved 
gratis konsultation på stedet eller ved udlevering af 
kopier, hvis reelle omkostninger afholdes af ansøgeren. 
30. 12. 88 De Europæiske Fællesskabers Tidende Nr. C 335/7 
2. Oplysninger fra edb-baser og visuelle fortegnelser, 
som myndighederne råder over, kan ligeledes meddeles 
ved udlevering af grafiske reproduktioner på de i det 
foregående stykke fastsatte betingelser. 
Artikel 5 
1. I begæringer om meddelelse af miljøoplysninger, 
som myndighederne ligger inde med anføres emnet så 
præcist som muligt. 
2. Myndighederne skal træffe de nødvendige foran­
staltninger for at finde frem til dokumenter, der inde­
holder oplysninger vedrørende det anførte emne, og 
stiller dem til rådighed for ansøgeren. 
Artikel 6 
1. Afslag på meddelelse om miljøoplysninger, som 
myndighederne ligger inde med, skal meddeles ansø­
geren skriftligt med en begrundet afgørelse. 
2. Er oplysningerne ikke meddelt inden for en frist på 
en måned, er det ensbetydende med et afslag. 
Artikel 7 
Begrundelsen for en afgørelse om afslag, som myndighe­
derne træffer i henhold til dette direktiv, uanset om den 
er direkte udtrykt eller stiltiende, kan underkastes en 
administrativ og juridiciel kontrol i henhold til procedu­
rerne i de enkelte nationale retsordener. 
Artikel 8 
1. Den ved dette direktiv sikrede frie adgang til oplys­
ninger kan begrænses, når udøvelsen heraf måtte skade: 
— hemmeligholdelse af regeringsforhandlinger 
— hemmeligholdelse af statens internationale forhand­
linger 
— hemmeligholdelse af det nationale forsvar 
— statssikkerheden eller den offentlige sikkerhed 
— hemmeligholdelse af procedurer, der er indledt for 
domstolene — hemmeligholdelse af privatlivet, navnlig overtrædelse 
af nationale bestemmelser vedrørende beskyttelse af 
navngivne fortrolige oplysninger i forvaltningens 
arkiver og fortegnelser 
2. Dokumenter, som myndighederne ligger inde med, 
kan meddelels i uddrag, når det i den reproduktion, der 
udleveres til ansøgeren, er muligt at udelade de oplys­
ninger, hvis formidling ville skade de i det foregående 
stykke omhandlede interesser. 
3. Grunde, der vedrører privatlivets hemmeligholdelse 
eller forretningshemmeligheder, der vedrører ansøgerens 
personlige forhold, kan ikke gøres gældende over for 
ham. 
4. Myndighederne kan nægte at imødekomme en 
klart urimelig anmodning. 
Artikel 9 
1. Mindst hver tredje år og første gang efter den 1. 
januar 1992 offentliggør og formidler medlemsstaterne 
en beretning om miljøsituationen med bl.a. en samlet 
analyse af den nationale miljøsituation, vandområdernes, 
luftens, jordens, faunaens, floraens og naturområdernes 
tilstand samt en beskrivelse af de væsentligste trufne eller 
påtænkte foranstaltninger med henblik på at bevare, 
beskytte og forbedre miljøkvaliteten såvel som foranstalt­
ninger med henblik på at udbedre eventuelt påførte 
skader. 
2. De nationale miljøberetninger tilsendes Kommis­
sionen, så snart de offentliggøres. 
Artikel 10 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den . . . De underretter straks 
Kommissionen herom. 
2. Medlemsstaterne sørger for at meddele Kommis­
sionen teksten til de nationale retsforskrifter, som de 
udsteder på det område, der er omfattet af dette direktiv. 
Artikel 11 
— forretningshemmeligheder Dette direktiv er rettet til medlemsstaterne.